b'\n_START_ARTICLE_\nJ\xc3\xb8rund smed\n_START_SECTION_\nHandling\n_START_PARAGRAPH_\nFilmen utspiller seg p\xc3\xa5 slutten av 1800-tallet i den norske villmarken. P\xc3\xa5 g\xc3\xa5rden Storli styrer bonden med jernh\xc3\xa5nd over hustru, eiendom og de tre voksne barna Ola, Hallstein og Marja. Den svenske smeden J\xc3\xb8rund, som har forlatt Sverige uskyldig mistenkt for mord, ankommer g\xc3\xa5rden og forelsker seg i Marja._NEWLINE_Storbonden er innblandet i en ulykke med vognen, og J\xc3\xb8rund blir mistenkt for \xc3\xa5 st\xc3\xa5 bak. Storbonden blir etter ulykken ute av stand til \xc3\xa5 stelle g\xc3\xa5rden, og i stedet tar s\xc3\xb8nnen Ola over. Han jager bort J\xc3\xb8rund fra g\xc3\xa5rden. Etter en tid blir det planlagt giftem\xc3\xa5l mellom Marja og Jens, men kort tid f\xc3\xb8r dette fors\xc3\xb8ker Marja \xc3\xa5 drukne seg i fossen. Hun blir i siste stund reddet av Ola, som deretter opps\xc3\xb8ker J\xc3\xb8rund i fjellene sammen med Halstein. Et oppgj\xc3\xb8r mellom de tre mennene f\xc3\xb8lger, og i dette oppgj\xc3\xb8ret blir det avsl\xc3\xb8rt at det er Hallstein som har ligget bak de ulykkene som har rammet g\xc3\xa5rden. Han styrter utfor et stup og d\xc3\xb8r. Det finnes n\xc3\xa5 ingen hindringer igjen for Marja og J\xc3\xb8rund, som kan feire bryllup.\n_START_SECTION_\nMottagelse\n_START_PARAGRAPH_\nDit vindarna b\xc3\xa4r ble mottatt med blandede anmeldelser, da den utkom. Den svenske avisen Arbetaren var utelukkende positiv i sin anmeldelse og ber\xc3\xb8mmet regien, skuespilleriet, fotograferingen og konstaterte: \xc2\xabDet finnes ikke et svakt punkt i denne filmen\xc2\xbb. En annen svensk avis, Dagens Nyheter, var desto mer kritisk og skrev \xc2\xabSvakheten ligger i konfliktens brist p\xc3\xa5 dramatisk spenning og virkelig spenning\xc2\xbb. Anmelderen var ogs\xc3\xa5 kritisk mot George Fants rollepresentasjon, som man ans\xc3\xa5 var for \xc2\xabveik og gutteaktig\xc2\xbb. Avisen Ny Dag var ogs\xc3\xa5 kritisk, i s\xc3\xa6rdeleshet mot manusforfatteren Rune Lindstr\xc3\xb6m, men ogs\xc3\xa5 mot filmens innhold som man ans\xc3\xa5 var \xc2\xabuinteressant och gjespende\xc2\xbb.'